# Αδελφότης Θεολόγων "Η Ζωή"

### Από τη Βικιπαίδεια, την ελεύθερη εγκυκλοπαίδεια

Η Αδελφότης Θεολόγων «Η Ζωή» ιδρύθηκε το 1907 στην Αθήνα από τον Αρχιμανδρίτη Ευσέβιο Ματθόπουλο (1849 – 1929) της Μονής του Μεγάλου Σπηλαίου. Αποτελεί Ορθόδοξη χριστιανική αδελφότητα μοναστικώς οργανωμένη και τα μέλη της είναι υποχρεωμένα να τηρούν τις τρεις μοναχικές αρετές της παρθενίας, υπακοής και ακτημοσύνης. Το κοινόβιό της βρίσκεται στην οδό Ιπποκράτους στην Αθήνα. Ιδρυτικά της μέλη υπήρξαν οι θεολόγοι Παναγιώτης Τρεμπέλας, Δημήτριος Παναγιωτόπουλος, Ιωάννης Κολιόπουλος και Διονύσιος Φαραζούλης. Δεύτερος προϊστάμενος της «Ζωής» (μετά το θάνατο του Ματθοπούλου) υπήρξε ο Αρχιμανδρίτης Σεραφείμ Παπακώστας. Το 1960 κάποια μέλη της «Ζωής» αποχώρησαν από αυτή και συνέπηξαν την Αδελφότητα Θεολόγων «Ο Σωτήρ».

Μια εργασία που παρουσιάζει και ασκεί κριτική για το ήθος, τη νοοτροπία και το έργο της Αδελφότητας αποτελεί το βιβλίο «Καταφύγιο Ιδεών» του Χρήστου Γιανναρά, (εκδ. Ίκαρος, Αθήνα 2000). Ο συγγραφέας ήταν πρώην μέλος της. Επίσης μπορεί κανείς να διαβάσει:

- Αλέξανδρου Γουσίδη, οι χριστιανικές οργανώσεις. Η περίπτωση της αδελφότητας θεολόγων η"ΖΩΗ". Κοινωνιολογική προσέγγιση εκδ. Π.Πουρναράς 1993,
- Γ. Ψιλόπουλος, <<Le moυvement "zoi" dans l'eglise Orthodoxe de Grece>> Revue des science Religieses 40(1966)σελ.258-289

Ανακτήθηκε από "http://el.wikipedia.org../../../%CE%B1/%CE%B4/%CE%B5/%CE%91%CE%B4%CE%B5%CE%BB%CF%86%CF%8C%CF%84%CE%B7%CF%82_%CE%98%CE%B5%CE%BF%CE%BB%CF%8C%CE%B3%CF%89%CE%BD__%CE%97_%CE%96%CF%89%CE%AE__f108.html"

Κατηγορία: Χριστιανισμός

##### Views

- Άρθρο
- Συζήτηση
- Τελευταία έκδοση

##### Αναζήτηση